Държавен вестник, бр. 89, 2021 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  89
КОМИСИЯ ЗА РЕГУЛИРАНЕ  
НА СЪОБЩЕНИЯТА
ПРАВИЛА 
за условията и реда за достъп до обществена 
информация в Комисията за регулиране на 
съобщенията
Чл. 1. С тези правила се определят услови­
ята и редът за достъп до обществена инфор­
мация, създавана и съхранявана в Комисията 
за регулиране на съобщенията (комисията).
Чл. 2. (1) Обществена информация, не­
зависимо от вида на нейния материален 
носител, по смисъла на тези правила е всяка 
информация, свързана с обществения живот в 
Република България и даваща възможност на 
гражданите да си съставят собствено мнение 
относно дейността на комисията.
(2) Тези правила не се прилагат за достъпа 
до лични данни.
Чл. 3. (1) Всеки гражданин на Република 
България има право на достъп до общест­
вена информация, създавана и съхранявана 
при условията и по реда, определени в тези 
правила, в Закона за достъп до обществена 
информация и в други закони, в които е пред­
виден специален ред за търсене, получаване 
и разпространяване на такава информация.
(2) От правото по ал. 1 се ползват всички 
юридически лица, както и чужденците и ли­
цата без гражданство в Република България.
Чл. 4. (1) Обществената информация е 
официална и служебна.
(2) Не се допуска достъп до обществена ин­
формация, когато тя е класифицирана инфор­
мация или друга защитена тайна в случаите, 
предвидени със закон, или търговска тайна 
съгласно разпоредбите на чл. 40 от Закона за 
електронните съобщения (ЗЕС), или обявена 
за такава от предоставящите я предприятия.
(3) Официална е информацията, която се 
съдържа в актовете на комисията при осъ­
ществяване на правомощията є.
(4) Служебна е информацията, която се 
събира, създава и съхранява във връзка с 
официалната информация, както и по повод 
дейността на комисията и на нейната ад­
министрация. Служебна е и информацията, 
получена от предприятията, осъществяващи 
електронни съобщения по реда на чл. 40, ал. 1 
и 2 и чл. 150, ал. 4 във връзка с чл. 150, ал. 2 
и чл. 151, ал. 1 от ЗЕС.
Чл. 5. (1) Достъпът до официална инфор­
мация, съдържаща се в нормативни админи­
стративни актове на комисията, се осигурява 
чрез обнародването им и публикуването им на 
официалната интернет страница на комисията.
(2) Достъпът до официална информация, 
съдържаща се в общи административни актове 
на комисията, се осигурява чрез публикува­
нето им на официалната интернет страница 
на комисията.
(3) При искане на достъп до вече обнарод­
вана официална информация на заявителя се 
посочват изданието, в което тя е обнародвана, 
броят и датата на издаване. Достъпът до офи­
циална информация извън случаите по ал. 1 
и 2 е свободен и се осъществява по реда на 
тези правила.
(4) Достъпът до официална информация, 
съдържаща се в индивидуални администра­
тивни актове на комисията, се осигурява чрез 
публикуването на решенията на страницата 
на комисията в интернет, с изключение на 
информацията, съдържаща класифицирана 
информация или друга защитена тайна, в 
случаите, предвидени със закон, както и ин­
формацията, определена от предприятията за 
търговска тайна.
Чл. 6. (1) Достъпът до служебна общест­
вена информация, създавана, получавана 
или съхранявана във връзка с дейността на 
комисията, е свободен.
(2) Достъпът по ал. 1 може да бъде огра­
ничен, когато информацията:
1. е свързана с оперативната подготовка на 
актовете на комисията и няма самостоятелно 
значение (мнения и препоръки, изготвени от 
или за комисията, становища и консултации);
2. съдържа мнения и позиции във връзка с 
настоящи или предстоящи преговори, водени 
от комисията, както и сведения, свързани с 
тях, и е подготвена от администрациите на 
съответните органи.
(3) Ограничението по ал. 2 не се прилага 
след изтичане на две години от създаването 
на такава информация.
(4) Достъпът до служебна обществена 
информация не може да се ограничава при 
наличие на надделяващ обществен интерес.
Чл. 7. (1) Комисията предоставя инфор­
мация за своята дейност чрез публикации на 
интернет страницата си или по друг подходящ 
начин.
(2) Задължително се съобщава информа­
ция, която:
1. може да предотврати заплаха за живота, 
здравето и безопасността на гражданите или 
на тяхното имущество;
2. опровергава разпространена недостовер­
на информация, засягаща значими обществени 
интереси;
3. представлява или би представлявала 
обществен интерес;
4. следва да бъде изготвена или предоста­
вена по силата на закон.
Чл. 8. С цел осигуряване на прозрачност 
в дейността на комисията и за максимално 
улесняване на достъпа до обществена инфор­
мация комисията периодично публикува на 
страницата си в интернет актуална информа­
ция съгласно чл. 15 от Закона за достъп до 
обществена информация.